Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 595

1. Felméri a gondozásra szorulók körét, igényeit és megszervezi ellátásukat A szociális gondozó és szervező legyen képes: — átlátni a mai magyar és a helyi társadalom szerkezetét, — megérteni a társadalmi egyenlőtlenségek keletkezésének és újratermelődésének okait és folyamatát, — felismerni a társadalmi anómiát és a társadalmi dezintegráció jeleit, — felismerni a természeti és a mesterséges környezet károsító hatását, törekedni annak kivédésére, — átlátni az emberi szükségletek rendszerét, — felismerni a szükségletkielégítés hiányosságait, számba venni a feladatokat, — felismerni a különböző élethelyzeteket, az egyes társadalmi rétegek tipikus problémáit, a szociális biztonság, az elemi életfeltételek hiányát, — felismerni az adott település, térség kulturális hagyományait, szokásait, a helyi társadalom ártó-védő hatásait, a prevenció szükségességét, — együttműködni az illetékes önkormányzat munkatársaival és a településen dolgozó szakemberekkel, — felismerni és támogatni a helyi társadalom önszerveződési formáit, — támogatást nyújtani ha az egyén, a család alkalmazkodási stratégiája nem megfelelő, — észlelni, ha az ellátásban részesülő számára az eddigi ellátási forma már nem elegendő, — az ellátásban részesülő megbízása alapján új ellátási formákat megszerezni, érdekeit képviselni, — információkat szerezni az új szociális intézmény létrehozásának személyi, tárgyi és jogi feltételeiről, a működtetéshez szükséges anyagi támogatások rendszeréről, — közreműködni új ellátási forma vagy intézmény létrehozásában, — alkalmazni mindazon módszereket, melyekkel szociális problémákat, a segítséget igénylők körét fel lehet tárni.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes